తిరువనంతపురం : వధించేందుకు పశువులను అమ్మడం, కొనడం చేయరాదంటూ కేంద్ర ప్రభుత్వం విధించిన నిషేధాన్ని రద్దు చేయాలని దాఖలైన ప్రజా ప్రయోజన వ్యాజ్యం (పిల్)ను కేరళ హైకోర్టు తోసిపుచ్చింది. కేంద్ర ప్రభుత్వ ఆదేశాలు రాజ్యాంగంలోని నిబంధనలను, చట్టాలను ఉల్లంఘించడం లేదని, అందువల్ల ఈ విషయంలో జోక్యం చేసుకోవలసిన అవసరం లేదని స్పష్టం చేసింది. ఈ నిషేధ ఉత్తర్వులను తప్పుగా అర్థం చేసుకున్నారని ప్రధాన న్యాయమూర్తి జస్టిస్ నవనీతి ప్రసాద్ తెలిపారు. పిటిషన్లో పేర్కొన్నవాటిని ప్రభుత్వం నిషేధించలేదని వివరించారు.పశువులను వధించడంపై లేదా బీఫ్ అమ్మకాలపై నిషేధం లేదని హైకోర్టు తెలిపింది. పశువుల సంతల్లో పెద్ద ఎత్తున వధించడం కోసం సామూహికంగా అమ్మకాలు జరపడాన్ని మాత్రమే ప్రభుత్వం నిషేధించిందని పేర్కొంది.కోర్టు స్పష్టతనివ్వడంతో పిల్ను ఉపసంహరించుకుంటానని పిటిషనర్ తెలిపారు. అందుకు హైకోర్టు అంగీకరించింది.
tiruvanantapuram : vadhinchenduku pasuvulanu ammadam, konadam cheyaraadantuu kendra prabhutvam vidhinchina nishedhaanni raddu cheyalani daakhalaina praja prayojana vyaajyam (pill)nu kerala hycortu tosipuchindi. kendra prabhutva aadesaalu raajyaangamlooni nibandhanalanu, chattaalanu ullanghinchadam ledani, anduvalla ee vishayamlo jokyam chesukovalasina avasaram ledani spashtam chesindi. ee nishedha uttarvulanu tappugaa artham chesukunnarani pradhaana nyaayamuurti justis navaneeti prasad telipaaru. pititionlo perkonnavaatini prabhutvam nishedhinchaledani vivarinchaaru.pasuvulanu vadhinchadampai leda beef ammakaalapai nishedham ledani hycortu telipindi. pasuvula santallo pedda ettuna vadhinchadam kosam saamuuhikamgaa ammakaalu jarapadaanni matrame prabhutvam nishedhinchindani perkondi.kortu spashtatanivvadamto pilnu upasamharinchukuntaanani pititioner telipaaru. anduku hycortu angeekarinchindi.